C 87/54
7.
HR
Službeni list Europske unije
9.3.2023.
Glavne sorte vinove loze Glera B. – Serprino
8.
Opis povezanosti
8.1.
„Asolo Prosecco / Asolo” – kategorije vino, pjenušavo vino, kvalitetno pjenušavo vino, kvalitetno aromatično pjenušavo vino i biser vino Pojedinosti o zemljopisnom području Prirodni čimbenici relevantni za povezanost Područje proizvodnje vina sa ZOI-jem „Asolo Prosecco / Asolo” nalazi se u regiji Veneto, u brdima Montello i Colli di Asolo u pokrajini Treviso.
Ta dva brdska lanca, na nadmorskoj visini od 100 do 450 metara, čine skladan krajolik blagih padina i uzvisina.
Brdo Montello posebno se ističe po brojnim krškim značajkama koje su rezultat pedogenetskih procesa, što pokazuje više od 2 000 vrtača različitih veličina, koje tvore idealan podzemni sustav odvodnje.
Brda čine velike formacije čvrstog konglomerata od cementirane stijene, prekrivene laporasto-glinenim ili laporasto-pjeskovitim tlom, koje je vrlo pogodno za obradu i sklono rahljenju kad je izloženo vremenskim uvjetima.
Njegova karakteristična crvena boja dokaz je njegova drevnog porijekla.
Tla su dekarbonizirana i kisela, srednje dubine, imaju dobar kapacitet za apsorpciju vode i znatan udio minerala.
Budući da nisu pretrpjela veće poremećaje, očuvane su njihove izvorne značajke i imaju nepromijenjenu stratigrafiju i teksturu.
Visoka je razina mikrobiološke aktivnosti u organskoj tvari, što osigurava dostupnost nutrijenata.
Vinogradarsko područje ima specifične klimatske uvjete koje karakteriziraju blaga proljeća, ljeta koja nisu prevruća i blage jeseni, i to zahvaljujući tome što su obronci pod vinovom lozom okrenuti prema jugu, a brda su raspoređena okomito u odnosu na hladne sjeveroistočne vjetrove.
Prosječna ljetna temperatura iznosi 22,6 °C, a temperature su najviše u srpnju.
Jeseni su tople i suhe, s povjetarcima i velikim razlikama između dnevnih i noćnih temperatura.
Kiša uglavnom pada od travnja do rujna, a padaline su raspoređene prilično ravnomjerno.
Zbog rahle teksture tla kišnica se brzo upija u niži sloj tla, a padine omogućuju lako otjecanje viška vode.
Povijesni i ljudski čimbenici relevantni za povezanost Prve su vinograde na obroncima brda Colli di Asolo i Montello zasadili i uzgojili benediktinski redovnici, a poslije ih je preuzela Mletačka Republika.
Redovnici su se na tom području naselili otprilike 1000. godine po.
Kr., i to u samostanu Santa Bone u Vidoru i u kartuzijanskom samostanu Montello u Nervesi.
Njihovo je djelovanje ostavilo dubok trag u poljoprivrednoj i vinogradarskoj povijesti tog područja, čime su pomogli oblikovati danas još uvijek vrlo živu kulturu orijentiranu na uzgoj vinove loze i proizvodnju vina.
U drugoj polovini četrnaestog stoljeća, kad je područje potpalo pod mletačku vlast, brda Colli di Asolo i Montello vrlo su brzo prepoznata kao važno vinogradarsko središte.
U petnaestom stoljeću njihova su se vina već izvozila.
U šesnaestom stoljeću, kad su sve bogatiji venecijanski plemićki slojevi gradili vile, „barchesse” (otvorene staje) i lovačke kuće s pripadajućim vinogradima, aristokratske navade traženja ljepote i blagostanja prenosile su se kroz vinogradarstvo te se na tom području ustalila tradicija proizvodnje vina.
Najcjenjenije ličnosti hvalile su ta brda i tamošnja su vina bila vrlo tražena.
U Veneciji, u kojoj su ih uspoređivali s vinima dovezenima iz Grčke, za njih je trebalo platiti za jednu trećinu viši porez jer se smatralo da su bolja od vina iz drugih područja.
Očuvane su morfološke značajke tla, a zemlja se danas obrađuje na isti način kako su to opisivali putnici iz prošlosti, te se vinogradi smjenjuju s drugim kulturama, kao što je to bilo tipično za obiteljska gospodarstva u stara vremena.
8.2.
„Asolo Prosecco / Asolo” – kategorije pjenušavo vino, kvalitetno pjenušavo vino, kvalitetno aromatično pjenušavo vino i biser vino Postoji uzročna povezanost kvalitete, svojstava proizvoda i zemljopisnog okruženja te prirodnih i ljudskih čimbenika.
Pjenušava i biser vina sa ZOI-jem „Asolo Prosecco” imaju slamnatožutu boju različita intenziteta.
Pjenušava vina imaju postojanu pjenu, a biser vina vidljive mjehuriće.